**Opfølgningsplan for ETU 2021-2022**

Elevtrivselsundersøgelsen (ETU) blev gennemført i december 2021 og resultaterne lå klar i januar 2022.

De overordnede resultater er blevet drøftet i gymnasiets trivselsudvalg, elevrådet og gennemgået på et personalemøde i foråret 2022.

Teamledere og klasseteams har vurderet de enkelte klasserapporter og har på den baggrund arbejdet videre med resultaterne på klasseniveau, dvs. resultaterne er blevet vendt og drøftet med eleverne i hver klasse samt der er udarbejdet en handleplan på klasseniveau.

Antal besvarelser sammenholdt med 2020 undersøgelsen

|  |  |  |
| --- | --- | --- |
|  | Antal besvarelser | Trivselsindeks |
| 2020 | 717 | 74 [LG 75] |
| 2021 | 895 | 74 [LG 75] |

Den samlede oversigt kan findes på [www.uddannelsesstatistik.dk](http://www.uddannelsesstatistik.dk) og på Nørre G’s hjemmeside.

**Data for Nørre G (NG) overfor landsgennemsnit 2018-2021**

|  |  |  |  |  |  |  |  |
| --- | --- | --- | --- | --- | --- | --- | --- |
|  |  | **Jeg er glad for at gå i skole** | **Faglig trivsel** | **Social trivsel** | **Lærings-**  **miljø** | **Pres og**  **bekymringer** | **Mobning** |
| **2021** | **NG** | **4** | **3,8** | **4,2** | **3,4** | **2,4** | **4,7** |
|  | **Landsgns.** | **4,1** | **3,8** | **4,2** | **3,6** | **2,5** | **4,7** |
| **2020** | **NG** | 4 | 3,8 | 4,2 | 3,5 | 2,6 | 4,8 |
|  | **Landsgns.** | 4,1 | 3,9 | 4,2 | 3,6 | 2,7 | 4,8 |
| **2019** | **NG** | **3,7** | **3,7** | **4,2** | **3,3** | **2,6** | **4,7** |
|  | **Landsgns.** | **3,9** | **3,7** | **4,2** | **3,5** | **2,7** | **4,7** |

**Opsamling af udvalgte udsagn på det samlede resultat for Nørre G (NG) sammenholdt med landsgennemsnittet (LG):**

På følgende spørgsmål ligger vi over landsgennemsnittet:

* *Jeg afleverer mine opgaver til tiden* (NG 89, LG 85)
* *Stemningen i min klasse er præget af forståelse og respekt for hinanden* (NG 75, LG 73)
* *I min klasse er det godt at være aktiv i timerne* (NG 84, LG 80)
* *Jeg har god kontakt med elever fra andre klasser/hold* (NG 74, LG 72)

På følgende spørgsmål ligger vi under landsgennemsnittet:

* *Jeg har indflydelse på undervisningen* (NG[[1]](#footnote-2) 48, LG[[2]](#footnote-3) 51)
* *Jeg er motiveret for undervisningen* (NG 60, LG 63)
* *Jeg har svært ved at komme i gang med opgaver* (NG 38, LG 41)
* *Jeg forbliver rolig i pressede situationer* (NG 64, LG 67)
* *Der er gode muligheder for at få støtte og vejledning, hvis jeg har det svært* (NG 67, LG 71)
* *Presset pga. egne krav og forventninger til skolearbejdet* (NG 62, LG 67)

Konklusion

Resultatet af årets ETU´en kan være påvirket af, at også dette skoleår har været usædvanligt med periodevis virtuel undervisning pga. syge elever og lærere, restriktioner m.v. Elevernes besvarelse af elevtrivselsundersøgelsen har givet en god anledning til at tage trivselssnakken op med eleverne.

* Nørre G ligger overordnet set meget gennemsnitligt i forhold til elevtrivsel på landsplan. Der er dog nogle områder, hvor vi gerne vil udvikle os.
* Nørre G ligger fint i forhold til kategorien ”*klasserelationer*”, ”*aktivitet i timerne*” og ”*indbyrdes respekt og forståelse*”.
* Der er udviklingsmuligheder i forhold til ”*faglig trivsel*”, ”*læringsmiljø*” og ”*pres og bekymringer*”.
* Et antal elever oplever et stort arbejdspres i forbindelse med deres skolearbejde

**Opfølgningsplan ETU 2021 – 2022**

Handleplanen er udarbejdet på baggrund af elevtrivselsundersøgelsen i december 2021. I udarbejdelsen af opfølgningsplanen har vi både set på de områder, hvor vi gør det godt og gerne vil fortsætte det gode arbejde, og vi har diskuteret de punkter, hvor vi ønsker at ligge på niveau eller over landsgennemsnittet, fx omkring ”læringsmiljøet” og ”pres og bekymringer”.

|  |  |  |  |  |
| --- | --- | --- | --- | --- |
| Udfordring | Handling | Ansvar | Tidsplan | Udført |
| Vi ønsker øget elevtrivsel | * Der indføres en obligatorisk trivselssamtale med alle 1.g og 2.g elever omkring elevernes faglige og sociale trivsel på skolen | Ledelse  Teamledere og teams | December 2021 | x |
| Pres og bekymringer  Elevernes skriftlighed | * Danskgruppen igangsætter en progressionsplan for skriftlighed * Nedsættelse af udvalg hvordan arbejder vi med skriftlighed på NG | Dansklærergruppen | 2022 | x |
| Pres og bekymringer | * Faggrupperne diskuterer hvordan der gives karakter i fagene. * Faggrupperne videndeler omkring hvordan man giver eleverne feedback i afleveringer * Afholdelse af et pædagogisk møde hvor fokus er på de unges præstationskultur, karaktergivning og hvordan eleverne får feedback | Faggrupper  FPF | 2022x |  |
| Pres og bekymringer | * Punktet drøftes på årgangsmøder med teamledere, hvor hele årgangen vendes mellem teamleder og årgangsleder | Ledelse  Teamledere | 2022 | x |
| Arbejdspres | * Nedsættelse af skemaudvalg, som ser på mulighed for omstrukturering af skoledagen til at reducere arbejdspresset | Skemaudvalg | 2022 | x |

1. NG: Gennemsnit Nørre Gymnasium [↑](#footnote-ref-2)
2. LG: Landsgennemsnit [↑](#footnote-ref-3)